# Madurès

El madurès és la llengua dels maduresos, de l'Illa de Madura i de Java oriental, a Indonèsia; també es parla a les petites i veïnes illes Kangean i illes Sapudi, com també la parlen migrants a altres parts d'Indonèsia, concretament, al creixent oriental de Java (que comprèn Pasuruan, Surabaya, Malang fins a Banyuwangi), les illes Masalembu, i fins i tot alguns a Kalimantan. El dialecte kangean pot considerar-se una llengua diferent. Tradicionalment s'escriva en el alfabet javanès, però en l'actualitat s'utilitza l'alfabet llatí i l'alfabet pegon (basat en l'alfabet àrab). El nombre de parlants, malgrat que està disminuint, es calcula entre 8 i 13 milions, cosa que la converteix en una de les llengües més parlades al país. Una variant del madurès, el Bawean, la parlen també els descendents dels baweanesos (o Boyan) a Malàisia i Singapur.
El madurès és una llengua malaiosumbawana de la família de llengües malaiopolinèsies, una branca de la família de llengües austronèsies. Per tant, tot i l'extensió geogràfica aparent, el madurès està més relacionada amb el balinès, el malai, el sasak i el sondanès, que no pas amb el javanès, la llengua més veïnada geogràficament.
Els vincles entre les llengües bali-sasak i el madurès són més evidents amb la parla "informal" (forma comuna). Hi ha algunes paraules comunes entre les llengües maduresa i filipina, així com entre el madurès i el banjar (una llengua malaia).

## Fonologia
### Vocals

Vocals :
| | Anterior | Central | Posterior | Posterior |
| | Anterior | Central | No arrodonida | Arrodonida |
| Tancada | /i/ ꦆ | /ɨ/ ꦆ | | /u/ ꦈ |
| Mitjana | /ɛ/ ꦌ | /ə/ ꦄꦼ | /ɤ/ ꦄꦼꦴ | /ɔ/ ꦎ |
| Oberta | | /a/ ꦄ | | |

### Consonants

| | | Labial | Dental / Alveolar | Retroflexa | Palatal | Velar | Glotal |
| Nasal | Nasal | /m/ ꦩ | /n̪/ ꦤ | /ɳ/ ꦟ | /ɲ/ ꦚ | /ŋ/ ꦔ | |
| Oclusiva | Sorda | /p/ ꦥ | /t̪/ ꦠ | /ʈ/ ꦛ | /c/ ꦕ | /k/ ꦏ | /ʔ/ |
| Oclusiva | Sonora | /b/ ꦧ | /d̪/ ꦢ | /ɖ/ ꦣ | /ɟ/ ꦗ | /ɡ/ ꦒ | |
| Oclusiva | Aspirada | /pʰ/ ꦧ | /t̪ʰ/ ꦢ | /ʈʰ/ ꦣ | /cʰ/ ꦗ | /kʰ/ ꦒ | |
| Fricatiu | Fricatiu | | /s/ ꦱ | | | | /h/ ꦲ |
| Vibrant | Vibrant | | /r/ ꦫ | | | | |
| Aproximant | central | | | | /j/ ꦪ | /w/ ꦮ | |
| Aproximant | Lateral | | /l/ ꦭ | | | | |
El madurès té més consonants que les seves llengües veïnes, ja que té consonants sordes no aspirades, sordes aspirades i sonores. Semblantment al javanès, distingeix entre oclusives dentals i alveolars (fins i tot retroflexes).

## Morfologia

Els substantius en madurès no tenen flexió de gènere i formen el plural mitjançant reduplicació. L'ordre habitual de l'oració és subjecte–verb–objecte. La negació s'expressa amb una partícula negativa que s'anteposa al verb, a l'adjectiu o al sintagma nominal. Com en altres llengües similars, hi ha partícules negatives diferents per diferents tipus de negació.

## Paraules corrents

| Madurese | Indonesian | English |
| lalake | laki-laki | home |
| babine | perempuan | dona |
| iya | iya | sí |
| enja | tidak | no |
| aeng | air | aigua |
| are | matahari | sol |
| matah | mata | ull |
| engko | aku/saya | jo / mi |
| be'na | kamu/engkau | tu / et |

### Numerals

| Madurès | Indonesi | Català |
| settong | satu | un |
| dhue' | dua | dos |
| tello | tiga | tres |
| empa' | empat | quatre |
| lema' | lima | cinc |
| enem | enam | sis |
| petto' | tujuh | set |
| bellu' | delapan | vuit |
| sanga' | sembilan | nou |
| sapolo | sepuluh | deu |

## Text d'exemple

Article 1 de la Declaració de drets humans.
Sadajana oreng lahir mardika e sarenge drajat klaban hak-hak se dha-padha. Sadajana eparenge akal sareng nurani ban kodu areng-sareng akanca kadi taretan.
Tots els éssers humans neixen lliures i iguals en dignitat i en drets. Són dotats de raó i de consciència, i han de comportar-se fraternalment els uns amb els altres.

## Referències

* ↑ Stevens, Alan (2001) "Madurese", in Facts About the World's Languages, Jane Garry (ed.) & Carl Rubino (ed.), New York: H. W. Wilson
* ↑ Davies, William. A Grammar of Madurese. De Gruyter Mouton, 2010.

## Bibliografia

* Davies, William D. A grammar of Madurese. Berlín: De Gruyter Mouton, 2010.